16. ΑΠΟΦΑΣΙΣ ΥΠΟΥΡΓΩΝ ΚΟΙΝΩΝΙΚΩΝ ΥΠΗΡΕΣΙΩΝ  ΚΑΙ ΑΠΑΣΧΟΛΗΣΕΩΣ Αριθ. Γ2β/οικ. 5034 της 24 Αυγ./3 Σεπτ. 1974 (ΦΕΚ Β΄ 850) Περί επαγγελματικής αποκαταστάσεως ψυχικώς πασχόντων και αναπροσαρμοσθέντων κοινωνικώς ατόμων. Έχοντες υπ’ όψει: α)Τας διατάξεις του άρθρ. 9 του Ν.Δ. 104/1973 «περί ψυχικής υγιεινής και περιθάλψεως των ψυχικώς πασχόντων». β)Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων», ως και τας τοιαύτας του Π.Δ. 396/1973 «περί θέσεως εν ισχύϊ των διατάξεων του Ν.Δ. 175/73 «ως τούτο ετροποποιήθη και συνεπληρώθη μεταγενεστέρως. γ)Τας διατάξεις του Ν.Δ. 2656/1953 «περί οργανώσεως και ελέγχου αγοράς εργασίας «ως τούτο ετροποποιήθη και συνεπληρώθη υπό των Ν.Δ. 212/1969 και 763/1970. δ)Την υπ’ αριθ. 1544 απόφασιν του Διοικητικού Συμβουλίου του Οργανισμού Απασχολήσεως Εργατικού Δυναμικού (Ο.Α.Ε.Δ.) ληφθείσαν κατά την υπ’ αριθ. 88/13.11.1973 Συνεδρίαν αυτού, ως προς την, καθ’ ο αφορά εις τον εν λόγω Οργανισμόν, εφαρμογήν των διατάξεων του άρθρ. 9 του Ν.Δ. 104/16.8.1973. ε)Την ανάγκην της επαγγελματικής απασχολήσεως των ψυχικώς πασχόντων και αναπροσαρμοσθέντων κοινωνικώς, ατόμων, αποφασίζομεν: Διαδικασία προσλήψεως-Δικαιολογητικά Άρθρ.1.-1.Ψυχικώς πάσχοντες και αναπροσαρμοσθέντες κοινωνικώς δύνανται ν’ αποκαθίστανται επαγγελματικώς προσλαμβανόμενοι υπό δοκιμασίαν εν καταλλήλω εργασία, κατά παρέκκλισιν των ισχυουσών διατάξεων περί σχέσεως εργασίας, εφ’ όσον εις τας κατά τόπους Υπηρεσίας Απασχολήσεως του Ο.Α.Ε.Δ. υποβάλλουν τα κατωτέρω δικαιολογητικά: α)Αίτησιν. β)Πιστοποιητικόν καταστάσεως της υγείας των. γ)Σημείωμα περί της ενδεικνυομένης επαγγελματικής απασχολήσεως προσιδιαζούσης εις την ιδιαιτέραν ψυχοσωματικήν και υγιεινήν κατάστασιν του ατόμου. δ)Πιστοποιητικόν Σπουδών, και ε)Πιστοποιητικά προϋπηρεσίας περί απασχολήσεως εις οιονδήποτε εργοδότην. 2.Τα υπό στοιχ. β και γ της ανωτέρω παραγράφου δικαιολογητικά χορηγούνται υπό των, περί ων το άρθρ. 2 της παρούσης, Υγειονομικών Επιτροπών τη αιτήσει του ενδιαφερομένου. Σύστασις Υγειονομικών Επιτροπών-Διαδικασίαι  (Πρωτοβάθμιοι και Δευτεροβάθμιοι) Α΄.Πρωτοβάθμιοι: Άρθρ.2.-Αύται συνιστώνται δι’ αποφάσεως του οικείου Νομάρχου, παρ’ εκάστη Νομαρχιακή Υπηρεσία ή τοιαύτη Διαμερίσματος Νομού Αττικής, του Υπουργείου Κοιν. Υπηρεσιών, απαρτιζόμεναι: α)Εξ ενός ιατρού της Διευθύνσεως ή τμήματος του Υπουργείου Κοινωνικών Υπηρεσιών. β)Εξ ενός ψυχιάτρου Διευθυντού ή Επιμελητού του εν τω Νομώ λειτουργούντος Κρατικού Θεραπευτηρίου Ψυχικών Παθήσεων, Ν.Δ. 2592/53 ή εκ στρατιωτικού ψυχιάτρου και γ)Εξ ενός Επαγγελματικού Συμβούλου του Ο.Α.Ε.Δ. ή Κοινωνικής Λειτουργού ή Επισκεπτρίας Αδελφής ή ψυχολόγου υπαλλήλου του Δημοσίου ή ετέρου Οργανισμού και ελλείψει τοιούτων, εκ του προϊσταμένου της οικείας Υπηρεσίας Απασχολήσεως. Ο Πρόεδρος και ο Γραμματεύς της Επιτροπής μετά των αναπληρωτών των ορίζονται δια της αυτής ως άνω αποφάσεως. Ως Γραμματεύς ορίζεται εις των Διοικητικών Υπαλλήλων των Περιφερειακών Υπηρεσιών του Υπουργείου Κοιν. Υπηρεσιών. Εις τους νομούς εις ους δεν καθίσταται εφικτή η συγκρότησις Επιτροπών, ελλείψει ψυχιάτρων, οι ενδιαφερόμενοι θα παραπέμπωνται εις την αντίστοιχον Υγειονομικήν Επιτροπήν ομόρου νομού. Αρμοδιότης των ως άνω Επιτροπών είναι η χορήγησις πιστοποιητικού περί της υγιεινής καταστάσεως του αιτούντος, ως και υπηρεσιακού σημειώματος «περί της ενδεικνυομένης επαγγελματικής απασχολήσεως αυτού». Ο τύπος του πιστοποιητικού, ως και του υπηρεσιακού σημειώματος καθορίζονται υπό του Υπουργείου Κοινωνικών Υπηρεσιών, όπερ και θα προβή εις την εκτύπωσιν και αποστολήν τούτων εις τας αρμοδίας Επιτροπάς. Β΄.Δευτεροβάθμιοι: Αύται συνιστώνται εις τας έδρας των Νομών Αττικής και Θεσσαλονίκης και παρά ταις Υπηρεσίαις του Υπουργείου Κοινωνικών Υπηρεσιών, δι’ αποφάσεως του οικείου Νομάρχου απαριζόμεναι δε: α)Εξ ενός ψυχιάτρου Καθηγητού ή επικούρου ή Εντεταλμένου Υφηγητού των Παν/μίων Αθηνών και Θεσσαλονίκης, αντιστοίχως. β)Εξ ενός ψυχιάτρου στρατιωτικού και γ)Εξ ενός ιατρού εργασίας ή ψυχιάτρου υπαλλήλου του Ι.Κ.Α. (Μετά την σελ. 202(α) Σελ. 202,01 Τεύχος 540-Σελ. 95 Ψυχιατρεία-Μονάδες Ψυχικής Υγείας(Μ.Ψ.Υ.) 34.Β.θ.15-16 Ο Πρόεδρος και ο Γραμματεύς της Επιτροπής μετά των αναπληρωτών των ορίζονται δια της ως άνω αποφάσεως. Ως Γραμματεύς δε, ορίζεται διοικητικός υπάλληλος Περιφερειακής Υπηρεσίας του Υπουργείου Κοινωνικών Υπηρεσιών. Ως μέλος της Επιτροπής δεν δύναται να συμμετέχη ο θεράπων ιατρός του προς αποκατάστασιν ψυχικώς πάσχοντος. Αρμοδιότης των ως άνω Επιτροπών είναι η τελική γνωμάτευσις επί ενστάσεως των ενδιαφερομένων κατά γνωματεύσεων Α/θμίων Επιτροπών, ως και των, υπό του άρθρ. 5 της παρούσης αποφάσεως, γνωματεύσεων των ψυχιάτρων. Η τοπική αρμοδιότης της Β/θμίου Επιτροπής Θεσ/νίκης εκτείνεται επί των νομών των περιφερειών Μακεδονίας, Θράκης και Θεσσαλίας, των υπολοίπων περιφερειών υπαγομένων εις την Β/θμίον Επιτροπήν Αττικής. Υπό των ως άνω Επιτροπών τηρείται βιβλίον πρακτικών των γνωμοδοτήσεών των, με αύξοντα αριθμόν συνεδριάσεων και ημερομηνίαν αντίγραφα δε τούτων χορηγούνται τη αιτήσει των ενδιαφερομένων. Κατά την προσέλευσιν των ενδιαφερομένων εις τας Επιτροπάς δέον όπως φέρουν μεθ’ εαυτών και το δελτίον ταυτότητός των. Απασχόλησις Άρθρ.3.-1.Αι κατά τόπον Υπηρεσίαι Απασχολήσεως του Ο.Α.Ε.Δ. μετά την υποβολήν αυταίς των εν άρθρ. 1 της παρούσης οριζομένων δικαιολογητικών, μεριμνούν δια την επαγγελματικήν αποκατάστασιν του αιτούντος προσώπου κατ’ απόλυτον προτεραιότητα επιφυλασσομένης κατά τα λοιπά της ισχύος των διατάξεων του Ν.Δ. 763/70 και της υπ’ αριθ. 65303/1967 αποφάσεως του Υπουργού Εργασίας «περί διαδικασίας τοποθετήσεως ανέργων εις εργασίας», ως αύτη συνεπληρώθη μεταγενεστέρως. 2.Εκάστη των ως άνω Υπηρεσιών Απασχολήσεως του Ο.Α.Ε.Δ. τηρεί τους ατομικούς φακέλλους εκάστου επαγγελματικώς αποκατασταθέντος ατόμου ως και τας επερχομένας μεταβολάς κατά την απασχόλησιν τούτου παρ’ οιωδήποτε εργοδότη και θέτουν υπ’ όψιν των εν άρθρ. 2 Επιτροπών παν στοιχείον, όπερ ήθελε ζητηθή υπ’ αυτών. Σύμβασις Εργασίας-Αμοιβή Άρθρ.4.-1.Οι κατά τας ως άνω διατάξεις προσλαμβανόμενοι μισθωτοί απασχολούνται δοκιμαστικώς επί εν τουλαχίστον έτος κατά παρέκκλισιν των ισχυουσών διατάξεων περί σχέσεως εργασίας. Σελ. 202,02 Τεύχος 540-Σελ. 96 2.Η αμοιβή τούτων δεν δύναται να υπολείπεται των υπό των οικείων Συλλογικών Συμβάσεων Εργασίας ή Διαιτητικών αποφάσεων ή υπουργικών αποφάσεων καθοριζομένων και ισχυόντων εκάστοτε κατωτάτων ορίων, μισθών και ημερομισθίων υπό τους εν αυταίς όρους και προϋποθέσεις. Απόλυσις Άρθρ.5.-1.Εν περιπτώσει υποτροπής της ψυχικής παθήσεως ή συμπεριφοράς του εργαζομένου, καθιστώσης δυσχερή την ομαλήν λειτουργίαν της επιχειρήσεως, δύναται ο εργοδότης να προσφύγη εις ψυχίατρον και να αιτήση την απόλυσιν του παρ’ αυτώ απασχολουμένου ατόμου, κατά τα εν τη παρ. 3 του άρθρ. 9 του Ν.Δ.104/73 καθοριζομένα, του απολυομένου δυναμένου να προσφυγή εις την οικείαν Β/θμιον Επιτροπήν. 2.Εις τας κατά το άρθρ. 2 της παρούσης εκδιδομένας αποφάσεις, υπό του οικείου Νομάρχου ορίζεται και ο περί ου η προηγουμένη παράγραφος ψυχίατρος έχων δημοσίαν υπαλληλικήν ιδιότητα. 3.Μετά την συμπλήρωσιν δωδεκαμήνου πραγματικής υπηρεσίας του υπό δοκιμασίαν απασχολουμένου μισθωτού, η σύμβασις εργασίας μετατρέπεται εις αορίστου χρόνου τοιαύτη και διέπεται υπό των εν ισχύϊ διατάξεων της εργατικής νομοθεσίας (ως περί καταγγελίας της συμβάσεως χρονικών ορίων εργασίας, αδείας μετ’ αποδοχών κλπ.). Η παρούσα δημοσιευθήτω δια της Εφημερίδος της Κυβερνήσεως. 34.Β.θ.16 Ψυχιατρεία-Μονάδες Ψυχικής Υγείας(Μ.Ψ.Υ.) 